माली का बेटा बना स्टीफेंस कॉलेज का प्रेसिडेंट, हिंदी में किया पूरा प्रचार

(बांए रोहित कुमार यादव अपने दोस्त के साथ)

नई दिल्ली. दिल्ली के सेंट स्टीफेंस कॉलेज में छात्र संघ के नए अध्यक्ष चुने गए रोहित कुमार यादव ने पूरा चुनाव प्रचार हिंदी में किया था। इसी कॉलेज में माली हरीश कुमार यादव के पुत्र रोहित बीए फाइनल ईयर के स्टूडेंट हैं और कर्मचारी कोटे में उन्हें यहां एडमिशन मिला था।

सेंट स्टीफेंस के छात्र डेविड ने बताया कि प्रचार के दौरान रोहित को उनके चलने के तरीके और टूटी फूटी अंग्रेजी बोलने के लिए बहुत कमेंट सुनने पढ़े थे। कॉलेज में एडमिशन लेने से पहले राेहित को उनके पिता ने सोच समझकर दोस्त बनाने की सलाह दी थी, जो चुनाव जीतने में काम आई।

12वीं में साइंस के स्टूडेंट रहे रोहित डॉक्टर बनना चाहते थे, लेकिन एक गंभीर हादसे के कारण उनका यह साल ड्रॉप हो गया। उन्हें साइंस पढ़ने के लिए 11वीं दोबारा करने के लिए कहा था, लेकिन उन्होंने ऐसा नहीं किया। अपना सपना छोड़कर उन्होंने 12वीं आर्ट्स से की।

आगे की स्लाइड में देखिए रोहित की तस्वीरें।